Publication: Magyar Közlöny
Issue: MK-2008-24 (Year: 2008, Number: 24)
Era: 2004-2010
Section: szóló 85/2004. (IV. 19.) Korm. rendelet 9. § (2) bekezdésében meghatározott szervezeti egység feladatait.
Paragraph Index: 69

34. Az SzMSz Harmadik rész „IX. A hivatali igazgatási rend szabályai” fejezet, „1. A kiadmányozási jog gyakorlása” alfejezet helyébe a következõ rendelkezés lép: „1. A kiadmányozási jog gyakorlása 1.1. A kiadmányozás joga az adott ügyben döntési jogkörrel rendelkezõ személyt illeti meg. Az intézkedéstervezet a kiadmányozással válik hivatalos intézkedéssé. A kiadmányozás magában foglalja az érdemi döntésen kívül az ügyirat irattárba helyezésének jogát is. 1.2. A miniszter adja ki a személyes hatáskörébe tartozó, továbbá a magához vont intézkedéseket. A miniszter hatáskörébe tartozó egyes ügyeket és az átruházott hatáskörben a szerv vezetõje nevében kiadmányozó vezetõk nevét az SzMSz 5. számú melléklete tartalmazza. 1.3. A minisztert akadályoztatása esetén – törvényben meghatározott kivételekkel – az államtitkár helyettesíti. 1.4. Azon felügyeleti, tulajdonosi és alapítói jogosítványok esetében, ahol a döntést a miniszter hozza, a döntésnek megfelelõ okirat kiadmányozója az államtitkár. 1.5. A szakállamtitkárok a miniszter és az államtitkár akadályoztatása esetén ügykörükben – a miniszter helyett és nevében eljárva – jogosultak irányelv és tájékoztató kiadására. 1.6. Az államtitkár, a kabinetfõnök és a szakállamtitkárok – a miniszter részére fenntartott intézkedések kiadmányozását kivéve – a felügyeleti területükön az ügykörükbe tartozó, a belsõ szabályzatban meghatározott ügyekben gyakorolják a kiadmányozás jogát. 1.7. Ha a kiadmányozás joga a fentiek szerint nem a minisztert, az államtitkárt, a kabinetfõnököt, illetõleg a szakállamtitkárt illeti meg, a fõosztály feladatkörébe tartozó ügyekben az intézkedéseket – a más minisztérium, kormányhivatal állami vezetõjéhez címzett átiratok kivételével – a fõosztályvezetõ adja ki. 1.8. Az osztályok vezetõi a feladatkörükbe tartozó ügyekben az intézkedéseket kiadhatják, kivéve azokat, amelyekben a kiadmányozás jogát állami vezetõ gyakorolja, illetõleg a fõosztályvezetõ a maga számára tartotta fenn. 1.9. Az ügyintézõket a fõosztályvezetõ és saját hatáskörébe tartozó ügyben az osztályvezetõ a feladatkörükbe utalt ügyekben érdemi intézkedést tartalmazó irat aláírására is feljogosíthatja. 1.10. Gazdálkodási jellegû vagy ilyen kihatású ügyekben a kiadmányozási, illetõleg a kötelezettségvállalási, utalványozási, ellenjegyzési, érvényesítõ jog az OKM külön szabályzataiban foglalt elõírások szerint gyakorolható.”

Source: https://magyarkozlony.hu/hivatalos-lapok/03377107eb74c9dbe5cef12bcc174725d84ed937/dokumentumok/f59498303b62edd99d0181fac911f72536311a34/letoltes